
	Predlogi sprememb k osnutku akta

	Spremembe, ki jih predlaga Parlament, v dveh stolpcih

Izbrisano besedilo je označeno s krepkim poševnim tiskom v levem stolpcu, zamenjano besedilo s krepkim poševnim tiskom v obeh stolpcih, novo besedilo pa s krepkim poševnim tiskom v desnem stolpcu.

Prva in druga vrstica glave vsakega predloga spremembe navajata zadevni del besedila v obravnavanem osnutku akta. Če predlog spremembe zadeva obstoječi akt, ki se ga želi spremeniti z osnutkom akta, glava poleg tega vsebuje še tretjo in četrto vrstico, ki navajata obstoječi akt oziroma zadevno določbo tega akta.

Spremembe, ki jih predlaga Parlament, v obliki konsolidiranega besedila

Novo besedilo je označeno s krepkim poševnim tiskom. Izbrisano besedilo je označeno s simbolom ▌ali prečrtano. Zamenjano besedilo je izbrisano ali prečrtano, besedilo, ki ga nadomešča, pa je označeno s krepkim poševnim tiskom.
Izjema so spremembe izključno tehnične narave, ki so jih vnesle službe z namenom priprave končnega besedila in niso označene.

OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Sveta o strukturi in stopnjah trošarine, ki velja za tobak in s tobakom povezane izdelke (prenovitev)
(COM(2025)0580 – C10‑0207/2025 – 2025/0580(CNS))
(Posebni zakonodajni postopek – posvetovanje – prenovitev)
Evropski parlament,
–	ob upoštevanju predloga Komisije Svetu (COM(2025)0580),
–	ob upoštevanju člena 113 Pogodbe o delovanju Evropske unije, na podlagi katerega se je Svet posvetoval s Parlamentom (C10‑0207/2025),
–	ob upoštevanju obrazloženega mnenja italijanske poslanske zbornice v okviru Protokola št. 2 o uporabi načel subsidiarnosti in sorazmernosti, v katerem izjavlja, da osnutek zakonodajnega akta ni v skladu z načelom subsidiarnosti,
–	ob upoštevanju Medinstitucionalnega sporazuma z dne 28. novembra 2001 o bolj razčlenjenem pristopu k tehniki prenavljanja pravnih aktov[footnoteRef:1], [1:  UL C 46, 17.2.2012, str. 16.] 

–	ob upoštevanju pisma Odbora za pravne zadeve z dne 11. decembra 2025, naslovljenega na Odbor za ekonomske in monetarne zadeve v skladu s členom 113(3) Poslovnika,
–	ob upoštevanju členov 113 in 84 Poslovnika,
–	ob upoštevanju poročila Odbora za ekonomske in monetarne zadeve (A10‑0000/2026),
A.	ker po mnenju posvetovalne delovne skupine pravnih služb Evropskega parlamenta, Sveta in Komisije predlog Komisije ne predvideva bistvenih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb prejšnjih obstoječih besedil skupaj z njihovimi spremembami, zgolj kodifikacija obstoječih besedil brez vsebinskih sprememb;
1.	odobri predlog Komisije, kakor je bil prilagojen v skladu s priporočili posvetovalne delovne skupine pravnih služb Evropskega parlamenta, Sveta in Komisije ter kakor je bil spremenjen v nadaljevanju;
2.	poziva Komisijo, naj ustrezno spremeni svoj predlog na podlagi člena 293(2) Pogodbe o delovanju Evropske unije;
3.	poziva Svet, naj obvesti Parlament, če namerava odstopiti od besedila, ki ga je Parlament odobril;
4.	poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.

<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog direktive</DocAmend>
<Article>Naslov 1</Article>
	

	Besedilo, ki ga predlaga Komisija
	Predlog spremembe

	Predlog
	Predlog

	DIREKTIVA SVETA
	DIREKTIVA SVETA

	o strukturi in stopnjah trošarine, ki velja za tobak in s tobakom povezane izdelke (prenovitev)
	o strukturi in stopnjah trošarine, ki velja za surovi tobak, tobačne in s tobakom povezane izdelke (prenovitev)


Or. <Original>{EN}en</Original>
<TitreJust>Obrazložitev</TitreJust>
Evropska komisija se je odločila, da bo za surovi tobak uporabila sistem za gibanje in nadzor trošarinskega blaga (EMCS), poročevalec pa se s tem pristopom strinja. Direktiva zdaj ne obravnava le tobačnih izdelkov kot prej, temveč tudi surovi tobak. Poročevalec zato meni, da je primerno nekoliko spremeniti naslov predloga, tako da bo vseboval izraz „surovi tobak“.
</Amend>
<Amend>Predlog spremembe		<NumAm>2</NumAm>
<DocAmend>Predlog direktive</DocAmend>
<Article>Navedba sklicevanja 5</Article>
	

	Besedilo, ki ga predlaga Komisija
	Predlog spremembe

	ob upoštevanju mnenja Evropskega ekonomsko-socialnega odbora,
	ob upoštevanju mnenja Evropskega ekonomsko-socialnega odbora1a,

	
	____________

	
	1a Mnenje z dne 18. februarja 2026 (še ni objavljeno v Uradnem listu).


Or. <Original>{EN}en</Original>
<TitreJust>Obrazložitev</TitreJust>
Poročevalec se je želel uradno seznaniti z nedavno sprejetim mnenjem Evropskega ekonomsko-socialnega odbora.
</Amend>
<Amend>Predlog spremembe		<NumAm>3</NumAm>
<DocAmend>Predlog direktive</DocAmend>
<Article>Uvodna izjava 2</Article>
	

	Besedilo, ki ga predlaga Komisija
	Predlog spremembe

	(2)	Od sprejetja Direktive 2011/64/EU se je trg tobaka znatno spremenil. Na trg so bili dani novi izdelki, ki služijo kot nadomestek za tobačne izdelke in vsebujejo tobak ali nikotin. Države članice so zato uvedle različne nacionalne ukrepe za te nadomestke, ki izkrivljajo konkurenco in ogrožajo pravilno delovanje notranjega trga. Zaradi enotnega in pravičnega obdavčenja bi morale za navedene nadomestke za tobačne izdelke veljati usklajena struktura trošarine in usklajene najnižje stopnje trošarine v Uniji. Ta direktiva ne bi smela usklajevati pravil o obdavčenju tobaka za oralno uporabo, ki ga je v skladu s členom 17 Direktive 2014/40/EU Evropskega parlamenta in Sveta prepovedano dajati na trg. Zaradi jasnosti ta direktiva ne bi smela usklajevati pravil o obdavčenju tobaka za oralno uporabo, danega na trg v državi članici, v skladu s členom 151 Akta o pristopu Avstrije, Finske in Švedske.
	(2)	Od sprejetja Direktive 2011/64/EU se je trg tobaka znatno spremenil. Na trg so bili dani novi izdelki, ki služijo kot nadomestek za tobačne izdelke in vsebujejo tobak ali nikotin. Države članice so zato uvedle različne nacionalne ukrepe za te nadomestke, kar predstavlja izziv za pravilno delovanje notranjega trga. Zaradi enotnega in pravičnega obdavčenja bi morale za navedene nadomestke za tobačne izdelke veljati usklajena struktura trošarine in usklajene najnižje stopnje trošarine v Uniji. Ta direktiva ne bi smela usklajevati pravil o obdavčenju tobaka za oralno uporabo, ki ga je v skladu s členom 17 Direktive 2014/40/EU Evropskega parlamenta in Sveta prepovedano dajati na trg. Zaradi jasnosti ta direktiva ne bi smela usklajevati pravil o obdavčenju tobaka za oralno uporabo, danega na trg v državi članici, v skladu s členom 151 Akta o pristopu Avstrije, Finske in Švedske.


Or. <Original>{EN}en</Original>
</Amend>
<Amend>Predlog spremembe		<NumAm>4</NumAm>
<DocAmend>Predlog direktive</DocAmend>
<Article>Uvodna izjava 3</Article>
	

	Besedilo, ki ga predlaga Komisija
	Predlog spremembe

	(3)	Treba je zagotoviti, da davčna zakonodaja Unije o tobaku in s tobakom povezanih izdelkih še naprej zagotavlja pravilno delovanje notranjega trga in hkrati visoko raven varovanja zdravja ljudi , kakor zahteva člen 168 Pogodbe o delovanju Evropske unije, ob upoštevanju, da lahko tobak in s tobakom povezani izdelki resno škodujejo zdravju , da je bil v evropskem načrtu za boj proti raku2 zastavljen cilj uresničevanja Evrope brez tobaka in da je Unija pogodbenica Okvirne konvencije Svetovne zdravstvene organizacije o nadzoru nad tobakom. Za doseganje tega dvojnega cilja bi morale EU in države članice okrepiti prizadevanja za boj proti nezakoniti trgovini s tobačnimi izdelki, zlasti proti nezakonitemu uvozu tobaka in s tobakom povezanih izdelkov iz tretjih držav3. Novi izdelki (tekočine za e-cigarete, drugi tobačni izdelki, nikotinske vrečke in drugi nikotinski izdelki) so vse bolj priljubljeni, zlasti med mladimi, poleg tveganja, ki ga že sami po sebi predstavljajo za javno zdravje, pa lahko vodijo tudi v konvencionalno kajenje.
	(3)	Treba je zagotoviti, da davčna zakonodaja Unije o tobaku in s tobakom povezanih izdelkih še naprej zagotavlja pravilno delovanje notranjega trga in hkrati visoko raven varovanja zdravja ljudi, kakor zahteva člen 168 Pogodbe o delovanju Evropske unije, ob upoštevanju, da lahko tobak in s tobakom povezani izdelki resno škodujejo zdravju , da je bil v evropskem načrtu za boj proti raku2 zastavljen cilj uresničevanja Evrope brez tobaka in da je Unija pogodbenica Okvirne konvencije Svetovne zdravstvene organizacije o nadzoru nad tobakom. Za doseganje tega dvojnega cilja bi morale EU in države članice okrepiti prizadevanja za boj proti nezakoniti trgovini s tobačnimi izdelki, zlasti proti nezakonitemu uvozu tobaka in s tobakom povezanih izdelkov iz tretjih držav3. Novi izdelki (tekočine za e-cigarete, drugi tobačni izdelki, nikotinske vrečke in drugi nikotinski izdelki) so vse bolj priljubljeni, zlasti med mladimi, poleg tveganja, ki ga že sami po sebi predstavljajo za javno zdravje, pa lahko vodijo tudi v konvencionalno kajenje. Po drugi strani študije3a kažejo, da so novi izdelki na splošno manj škodljivi od tradicionalnih gorljivih cigaret in lahko kadilcem pomagajo pri opuščanju kajenja.

	__________________
	__________________

	2 Evropski načrt za boj proti raku (COM(2021) 44 final).
	2 Evropski načrt za boj proti raku (COM(2021)0044).

	3 V primeru Cipra „zelena črta“ v skladu z Uredbo Sveta (ES) št. 866/2004 z dne 29. aprila 2004 o režimu na podlagi člena 2 Protokola št. 10 k Aktu o pristopu (ELI: http://data.europa.eu/eli/reg/2004/866/2015-08-31).
	3 V primeru Cipra „zelena črta“ v skladu z Uredbo Sveta (ES) št. 866/2004 z dne 29. aprila 2004 o režimu na podlagi člena 2 Protokola št. 10 k Aktu o pristopu (ELI: http://data.europa.eu/eli/reg/2004/866/2015-08-31).

	
	3a Ambildhok, Kadambari A in drugi: Assessing the Health Impacts of Heated Tobacco Products Compared to Traditional Tobacco Use: A Systematic Review of Current Evidence (Ocena vplivov ogrevanih tobačnih izdelkov, povezanih s tradicionalno uporabo tobaka, na zdravje: Sistematični pregled sedanjih dokazov). Cureus 17(10). DOI: 10.7759/cureus.95166


Or. <Original>{EN}en</Original>
</Amend>
<Amend>Predlog spremembe		<NumAm>5</NumAm>
<DocAmend>Predlog direktive</DocAmend>
<Article>Uvodna izjava 3 a (novo)</Article>
	

	Besedilo, ki ga predlaga Komisija
	Predlog spremembe

	
	(3a)	Življenjski stroški trenutno naraščajo po vsej Uniji. Pri določanju novih najnižjih ravni obdavčitve tobačnih izdelkov je bistveno upoštevati regresivno naravo davkov na tobak in nesorazmerno finančno breme, ki ga uporaba tobaka povzroča skupinam z nizkimi dohodki. Ker je kajenje bolj razširjeno v gospodinjstvih z nižjimi dohodki in ker bistveno večji delež svojih dohodkov porabijo za tobačne izdelke, jih zvišanje davkov veliko bolj prizadene kot gospodinjstva z višjimi dohodki.


Or. <Original>{EN}en</Original>
</Amend>
<Amend>Predlog spremembe		<NumAm>6</NumAm>
<DocAmend>Predlog direktive</DocAmend>
<Article>Uvodna izjava 6</Article>
	

	Besedilo, ki ga predlaga Komisija
	Predlog spremembe

	(6)	Treba je definirati več vrst tobačnih in s tobakom povezanih izdelkov, ki se med seboj razlikujejo po značilnostih in po načinu uporabe.
	(6)	Treba je definirati več vrst tobačnih in s tobakom povezanih izdelkov, ki se med seboj razlikujejo po značilnostih, različnih zdravstvenih tveganjih in po načinu uporabe.


Or. <Original>{EN}en</Original>
</Amend>
<Amend>Predlog spremembe		<NumAm>7</NumAm>
<DocAmend>Predlog direktive</DocAmend>
<Article>Uvodna izjava 8</Article>
	

	Besedilo, ki ga predlaga Komisija
	Predlog spremembe

	(8)	Treba je razlikovati med drobno rezanim tobakom za zvijanje cigaret, drugim tobakom za kajenje , tobakom za vodno pipo in tobakom za segrevanje, da bi se izboljšala pravna varnost in boj proti goljufijam. Prav tako je treba razlikovati med cigarami in cigarilosi, da se zagotovi pravna doslednost in državam članicam omogoči prilagoditev režimov obdavčenja za izognitev nadomestitvi zaradi obdavčenja, če je to potrebno .
	(8)	Treba je razlikovati med drobno rezanim tobakom za zvijanje cigaret, drugim tobakom za kajenje, tobakom za vodno pipo in tobakom za segrevanje, da bi se izboljšala pravna varnost in boj proti goljufijam.


Or. <Original>{EN}en</Original>
</Amend>
<Amend>Predlog spremembe		<NumAm>8</NumAm>
<DocAmend>Predlog direktive</DocAmend>
<Article>Uvodna izjava 9</Article>
	

	Besedilo, ki ga predlaga Komisija
	Predlog spremembe

	(9)	Zaradi enotnega in pravičnega obdavčenja je treba opredelitev cigaret, cigar, cigarilosov , drobno rezanega tobaka za zvijanje cigaret, drugega tobaka za kajenje , tobaka za vodno pipo, tobaka za segrevanje in drugih tobačnih izdelkov določiti tako, da se zvitki tobaka, ki se lahko glede na svojo dolžino štejejo kot dve cigareti ali več cigaret, obravnavajo kot dve cigareti ali več cigaret, da se cigara z največjo težo 3 g na kos obravnava kot cigarilos, da se tobak za kajenje, ki je v številnih pogledih podoben drobno rezanemu tobaku za zvijanje cigaret, obravnava kot drobno rezani tobak, da se tobak, ki se lahko uporablja v vodni pipi, obravnava kot tobak za vodno pipo, da se tobak, ki se segreva ali drugače aktivira s kemično reakcijo, obravnava kot tobak za segrevanje, da se drug tobak, pripravljen in namenjen za človeško uporabo, obravnava kot drugi tobačni izdelki in da so „tobačni odpadki“ jasno opredeljeni.
	(9)	Zaradi enotnega in pravičnega obdavčenja je treba opredelitev cigaret, cigar in cigarilosov, drobno rezanega tobaka za zvijanje cigaret, drugega tobaka za kajenje, tobaka za vodno pipo, tobaka za segrevanje in drugih tobačnih izdelkov določiti tako, da se zvitki tobaka, ki se lahko glede na svojo dolžino štejejo kot dve cigareti ali več cigaret, obravnavajo kot dve cigareti ali več cigaret, da se tobak za kajenje, ki je v številnih pogledih podoben drobno rezanemu tobaku za zvijanje cigaret, obravnava kot drobno rezani tobak, da se tobak, ki se lahko uporablja v vodni pipi, obravnava kot tobak za vodno pipo, da se tobak, ki se segreva ali drugače aktivira s kemično reakcijo, obravnava kot tobak za segrevanje, da se drug tobak, pripravljen in namenjen za človeško uporabo, obravnava kot drugi tobačni izdelki in da so „tobačni odpadki“ jasno opredeljeni.


Or. <Original>{EN}en</Original>
</Amend>
<Amend>Predlog spremembe		<NumAm>9</NumAm>
<DocAmend>Predlog direktive</DocAmend>
<Article>Uvodna izjava 12</Article>
	

	Besedilo, ki ga predlaga Komisija
	Predlog spremembe

	(12)	Za pravilno delovanje notranjega trga je treba določiti najnižje trošarine za vse vrste tobačnih in s tobakom povezanih izdelkov. Za vsako kategorijo tobaka in s tobakom povezanih izdelkov bi bilo treba določiti različne najnižje trošarine, da bi se upoštevale razlike v značilnostih izdelkov in načinu njihove uporabe .
	(12)	Za pravilno delovanje notranjega trga je treba določiti najnižje trošarine za vse vrste tobačnih in s tobakom povezanih izdelkov. Za vsako kategorijo tobaka in s tobakom povezanih izdelkov bi bilo treba določiti različne najnižje trošarine, da bi se upoštevale razlike v značilnostih izdelkov, zdravstvenih tveganjih in načinu uporabe izdelkov.


Or. <Original>{EN}en</Original>
</Amend>
<Amend>Predlog spremembe		<NumAm>10</NumAm>
<DocAmend>Predlog direktive</DocAmend>
<Article>Uvodna izjava 13</Article>
	

	Besedilo, ki ga predlaga Komisija
	Predlog spremembe

	(13)	Da bi se izognili zastaranju najnižje stopnje trošarine Unije skozi čas, bi jo bilo treba za vsako kategorijo izdelkov posodabljati vsaka tri leta na podlagi sprememb harmoniziranega indeksa cen življenjskih potrebščin na ravni Unije, ki ga objavi Eurostat.
	(13)	Da bi se izognili zastaranju najnižje stopnje trošarine Unije skozi čas, bi jo bilo treba za vsako kategorijo izdelkov posodabljati vsaka tri leta na podlagi sprememb harmoniziranega indeksa cen življenjskih potrebščin brez energije in nepredelanih živil (osnovna inflacija) na ravni Unije, ki ga objavi Eurostat. Prilagoditev bi morala temeljiti na osnovni inflaciji in ne na skupni inflaciji, da se prepreči morebitna prekomerna nestanovitnost, ki jo povzročajo znatne podražitve bolj nestanovitnega blaga, kot sta energija in hrana. Poleg tega bi morala najvišja zgornja meja prilagoditve v višini 12 % zagotoviti večjo predvidljivost za nacionalne davčne organe in trg tobačnih izdelkov. Mehanizem za prilagoditev inflaciji bi se moral uporabljati šele po koncu prehodnega obdobja, da bi se zmanjšala zapletenost za države članice.


Or. <Original>{EN}en</Original>
</Amend>
<Amend>Predlog spremembe		<NumAm>11</NumAm>
<DocAmend>Predlog direktive</DocAmend>
<Article>Uvodna izjava 18</Article>
	

	Besedilo, ki ga predlaga Komisija
	Predlog spremembe

	(18)	Določena raven skladnosti bi pripomogla k zagotavljanju visoke ravni varovanja človekovega zdravja. Stopnja obdavčenja je glavni dejavnik v ceni tobaka in s tobakom povezanih izdelkov, ki posledično vpliva na navade potrošnikov. Goljufije in tihotapljenje spodkopavajo na podlagi davkov oblikovane višine cen, zlasti cigaret in drobno rezanega tobaka za zvijanje cigaret, in tako ogrožajo doseganje ciljev kontrole nad tobakom in varovanja zdravja.
	(18)	Določena raven skladnosti bi pripomogla k zagotavljanju visoke ravni varovanja človekovega zdravja. Stopnja obdavčenja je glavni dejavnik v ceni tobaka in s tobakom povezanih izdelkov, ki posledično vpliva na navade potrošnikov. Goljufije in tihotapljenje spodkopavajo na podlagi davkov oblikovane višine cen, zlasti cigaret in drobno rezanega tobaka za zvijanje cigaret, in tako ogrožajo doseganje ciljev kontrole nad tobakom in varovanja zdravja. Zato je izjemno pomembno upoštevati vpliv novih najnižjih stopenj trošarine na nezakonito trgovino in rast črnega trga. Ključni cilj je doseči cilje javnega zdravja, ne da bi hkrati potrošnike spodbujali k iskanju cenejših izdelkov na črnem trgu. Najnižje ravni obdavčitve bi bilo treba določiti ustrezno in preudarno, da se potrošniki zaradi znatnega zvišanja najnižjih stopenj ne bi odločali za nakup tobačnih izdelkov na črnem trgu, kar bi lahko imelo negativne posledice za davčne prihodke in ne bi spremenilo stanja na področju javnega zdravja.


Or. <Original>{EN}en</Original>
</Amend>
<Amend>Predlog spremembe		<NumAm>12</NumAm>
<DocAmend>Predlog direktive</DocAmend>
<Article>Uvodna izjava 23</Article>
	

	Besedilo, ki ga predlaga Komisija
	Predlog spremembe

	(23)	Najnižje stopnje za drobno rezani tobak za zvijanje cigaret je treba približati najnižjim stopnjam, ki se uporabljajo za cigarete, da bi bolje upoštevali stopnjo konkurence, ki obstaja med obema izdelkoma in ki se odraža v vzorcu porabe potrošnikov, kakor tudi njihovo enako škodljivost. Podobno je cilj zvišanja najnižjih stopenj EU za cigare, cigarilose in drug tobak za kajenje zmanjšati vrzel med temi stopnjami in stopnjo za cigarete, da bi dosegli postopno skladnost med izdelki in čim bolj zmanjšali tveganje nadomestitve z drugimi izdelki .
	(23)	Najnižje stopnje za drobno rezani tobak za zvijanje cigaret je treba približati najnižjim stopnjam, ki se uporabljajo za cigarete, da bi bolje upoštevali stopnjo konkurence, ki obstaja med obema izdelkoma in ki se odraža v vzorcu porabe potrošnikov, kakor tudi njihovo enako škodljivost.


Or. <Original>{EN}en</Original>
<TitreJust>Obrazložitev</TitreJust>
Cigare in cigarilosi niso potencialni nadomestki za cigarete. Za obe skupini izdelkov so značilni zelo različni vzorci potrošnje (pogostost, priložnost), demografija potrošnikov, stopnje odvisnosti itd.
</Amend>
<Amend>Predlog spremembe		<NumAm>13</NumAm>
<DocAmend>Predlog direktive</DocAmend>
<Article>Uvodna izjava 23 a (novo)</Article>
	

	Besedilo, ki ga predlaga Komisija
	Predlog spremembe

	
	(23a)	Kar zadeva cigare in cigarilose, ti izdelki predstavljajo poseben in obroben tržni segment, ki ima majhen skupni delež in omejen potencial za nadomestitev s cigaretami zaradi različnih profilov potrošnikov in vzorcev potrošnje, proizvajajo pa jih predvsem mala in srednja podjetja (MSP) ter družinska podjetja, ki so globoko zakoreninjena v regionalnih gospodarstvih. Da bi ohranili sorazmernost in se izognili nepotrebni škodi za to obrobno kategorijo, bi morale najnižje trošarine izrecno odražati te edinstvene značilnosti, kot so majhen obseg trga, občasna in ne vsakodnevna uporaba ter minimalna nadomestitev z drugimi izdelki, hkrati pa ohraniti davčno obravnavo, ki se strukturno in bistveno razlikuje od obravnave cigaret.


Or. <Original>{EN}en</Original>
</Amend>
<Amend>Predlog spremembe		<NumAm>14</NumAm>
<DocAmend>Predlog direktive</DocAmend>
<Article>Uvodna izjava 23 b (novo)</Article>
	

	Besedilo, ki ga predlaga Komisija
	Predlog spremembe

	
	(23b)	Glede na posebnosti trga cigar in cigarilosov bi morala Komisija do ... [dve leti po začetku veljavnosti te direktive] oceniti učinek novih najnižjih stopenj trošarine, ki se uporabljajo za cigare in cigarilose, na MSP in družinska podjetja, regionalno zaposlovanje, dobavne verige in vzorce nadomeščanja. Kadar ocena pokaže nesorazmerne učinke na MSP, proizvajalce v družinski lasti ali regionalno zaposlovanje, bi morala Komisija predložiti zakonodajni predlog za prilagoditev veljavnih najnižjih stopenj ali strukture teh stopenj, da se zagotovi sorazmernost in ohrani ustrezna razlika v primerjavi s cigaretami.


Or. <Original>{EN}en</Original>
</Amend>
<Amend>Predlog spremembe		<NumAm>15</NumAm>
<DocAmend>Predlog direktive</DocAmend>
<Article>Uvodna izjava 25</Article>
	

	Besedilo, ki ga predlaga Komisija
	Predlog spremembe

	(25)	Da bi zajeli raznolikost trenutnih vrst tobaka za segrevanje in se pripravili na nove, je določitev najnižje skupne trošarine, izražene v odstotku ali kot znesek za kilogram oziroma za določeno število kosov, najprimernejša za delovanje notranjega trga. Zato bi morala biti najnižja skupna trošarina izražena kot znesek za kilogram ali znesek za določeno število kosov, odvisno od vrste zadevnega ogrevanega tobačnega izdelka.
	(25)	Da bi zajeli raznolikost trenutnih vrst tobaka za segrevanje in se pripravili na nove, je določitev najnižje skupne trošarine, izražene v odstotku ali kot znesek za kilogram oziroma za določeno število kosov, najprimernejša za delovanje notranjega trga.


Or. <Original>{EN}en</Original>
</Amend>
<Amend>Predlog spremembe		<NumAm>16</NumAm>
<DocAmend>Predlog direktive</DocAmend>
<Article>Uvodna izjava 27</Article>
	

	Besedilo, ki ga predlaga Komisija
	Predlog spremembe

	(27)	Kar zadeva tekočine za elektronske cigarete, bi morala za vse tekočine veljati najnižja davčna stopnja, pri čemer bi morala biti stopnja za tekočine s koncentracijo nikotina, višjo od 15 mg/ml, višja, da bi se upoštevala raznolikost izdelkov in preprečilo izogibanje davkom z mešanicami „naredi sam“.
	(27)	Kar zadeva tekočine za elektronske cigarete, bi morala za vse tekočine veljati najnižja davčna stopnja, ne glede na to, ali vsebujejo nikotin. Dejstvo, da ni treba preverjati vsebnosti nikotina, bi moralo nacionalnim davčnim organom olajšati izvrševanje in nadzor. Glede na nedavno evropsko raziskavo o alkoholu in drugih drogah med šolsko mladino je skoraj polovica evropskih dijakov vsaj enkrat v življenju poskusila elektronske cigarete, 22 % pa jih je to storilo v zadnjem mesecu1a. Davčna politika bi zato morala upoštevati vse večjo privlačnost elektronskih cigaret med mladimi.

	
	__________________

	
	1a Agencija Evropske unije za droge. Evropska raziskava o alkoholu in drugih drogah med šolsko mladino (ESPAD). euda.europa.eu. str. 18. Na voljo na spletnem naslovu: https://www.euda.europa.eu/publications/data-factsheets/espad-2024-key-findings_sl


Or. <Original>{EN}en</Original>
</Amend>
<Amend>Predlog spremembe		<NumAm>17</NumAm>
<DocAmend>Predlog direktive</DocAmend>
<Article>Uvodna izjava 29</Article>
	

	Besedilo, ki ga predlaga Komisija
	Predlog spremembe

	(29)	Določiti bi bilo treba prehodna obdobja štirih let za cigare, cigarilose, tobak za vodno pipo, tobak za segrevanje, drug tobak za kajenje, druge tobačne izdelke, nikotinske vrečke in druge nikotinske izdelke, pri čemer bi se trošarina po dveh letih zvišala, ter s tem državam članicam omogočiti nemoteno prilagajanje stopnjam skupne trošarine in tako omejiti možne stranske učinke.
	(29)	Določiti bi bilo treba prehodna obdobja petih let za cigare, cigarilose, tobak za vodno pipo, tobak za segrevanje, drug tobak za kajenje, druge tobačne izdelke, nikotinske vrečke in druge nikotinske izdelke, pri čemer bi se trošarina po treh letih zvišala, ter s tem državam članicam omogočiti nemoteno prilagajanje stopnjam skupne trošarine in tako omejiti možne stranske učinke.


Or. <Original>{EN}en</Original>
</Amend>
<Amend>Predlog spremembe		<NumAm>18</NumAm>
<DocAmend>Predlog direktive</DocAmend>
<Article>Uvodna izjava 34</Article>
	

	Besedilo, ki ga predlaga Komisija
	Predlog spremembe

	(34)	Zaradi pravne jasnosti in preglednosti bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije sprejme akte v zvezi s spremembo najnižjih stopenj Unije, določenih v tej direktivi, da se upoštevajo spremembe harmoniziranega indeksa cen življenjskih potrebščin. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje4. Za zagotovitev enakopravnega sodelovanja pri pripravi delegiranih aktov Svet zlasti prejme vse dokumente sočasno s strokovnjaki držav članic, njihovi strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
	(34)	Zaradi pravne jasnosti in preglednosti bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije sprejme akte v zvezi s spremembo najnižjih stopenj Unije, določenih v tej direktivi, da se upoštevajo spremembe harmoniziranega indeksa cen življenjskih potrebščin brez energije in nepredelane hrane (osnovna inflacija). Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje4. Za zagotovitev enakopravnega sodelovanja pri pripravi delegiranih aktov Svet zlasti prejme vse dokumente sočasno s strokovnjaki držav članic, njihovi strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.

	__________________
	__________________

	4 UL L 123, 12.5.2016, str. 1, ELI: https://eur-lex.europa.eu/eli/agree_interinstit/2016/512/oj.
	4 UL L 123, 12.5.2016, str. 1, ELI: https://eur-lex.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Predlog spremembe		<NumAm>19</NumAm>
<DocAmend>Predlog direktive</DocAmend>
<Article>Uvodna izjava 36</Article>
	

	Besedilo, ki ga predlaga Komisija
	Predlog spremembe

	(36)	Najnižje stopnje za nove tobačne in nikotinske izdelke bi bilo treba določiti s ciljem zmanjšanja obstoječih razlik v obdavčenju ob upoštevanju sedanjega in prihodnjega razvoja trga. Komisija bi morala to direktivo pregledati ob upoštevanju prihodnje revizije Direktive 2014/40/EU (direktiva o tobačnih izdelkih) in razmisliti o morebitnem izenačenju stopenj obdavčenja za različne kategorije izdelkov z zvišanjem najnižjih stopenj obdavčenja tobaka za segrevanje in s tobakom povezanih izdelkov iz člena 20(2), točka (f), oziroma člena 22.
	črtano


Or. <Original>{EN}en</Original>
<TitreJust>Obrazložitev</TitreJust>
Menimo, da v sedanji prenovitvi ni smiselno predpostavljati, katere odločitve bi morala Komisija sprejeti v prihodnosti. Poleg tega ni jasno, zakaj je izravnava ravni obdavčitve za različne kategorije izdelkov sploh potrebna in zaželena.
</Amend>
<Amend>Predlog spremembe		<NumAm>20</NumAm>
<DocAmend>Predlog direktive</DocAmend>
<Article>Člen 2 – odstavek 1 – točka b</Article>
	

	Besedilo, ki ga predlaga Komisija
	Predlog spremembe

	(b)	cigare;
	(b)	cigare in cigarilosi;


Or. <Original>{EN}en</Original>
</Amend>
<Amend>Predlog spremembe		<NumAm>21</NumAm>
<DocAmend>Predlog direktive</DocAmend>
<Article>Člen 2 – odstavek 1 – točka c</Article>
	

	Besedilo, ki ga predlaga Komisija
	Predlog spremembe

	(c)	cigarilosi;
	črtano


Or. <Original>{EN}en</Original>
</Amend>
<Amend>Predlog spremembe		<NumAm>22</NumAm>
<DocAmend>Predlog direktive</DocAmend>
<Article>Člen 2 – odstavek 1 – točka d – točka i a (novo)</Article>
	

	Besedilo, ki ga predlaga Komisija
	Predlog spremembe

	
	(ia)	tobak za vodno pipo


Or. <Original>{EN}en</Original>
<TitreJust>Obrazložitev</TitreJust>
Za razlago glej obrazložitev predloga spremembe 27.
</Amend>
<Amend>Predlog spremembe		<NumAm>23</NumAm>
<DocAmend>Predlog direktive</DocAmend>
<Article>Člen 2 – odstavek 1 – točka e</Article>
	

	Besedilo, ki ga predlaga Komisija
	Predlog spremembe

	(e)	tobak za vodno pipo;
	črtano


Or. <Original>{EN}en</Original>
<TitreJust>Obrazložitev</TitreJust>
Za razlago glej obrazložitev predloga spremembe 27.
</Amend>
<Amend>Predlog spremembe		<NumAm>24</NumAm>
<DocAmend>Predlog direktive</DocAmend>
<Article>Člen 4 – odstavek 2</Article>
	

	Besedilo, ki ga predlaga Komisija
	Predlog spremembe

	2.	Cigarilos je cigara z največjo težo 3 g na kos.
	črtano


Or. <Original>{EN}en</Original>
<TitreJust>Obrazložitev</TitreJust>
Ta odstavek je odveč zaradi črtanja delitve na cigare in cigarilose, ki ga je predlagala Komisija. Poročevalec meni, da ni smiselno razlikovati med cigarami in cigarilosi, saj so v vsakem primeru obdavčeni enako. Poročevalec predlaga eno samo kategorijo „cigare in cigarilosi“, zato največja teža 3 g ni več potrebna.
</Amend>
<Amend>Predlog spremembe		<NumAm>25</NumAm>
<DocAmend>Predlog direktive</DocAmend>
<Article>Člen 5 – odstavek 1 – točka b</Article>
	

	Besedilo, ki ga predlaga Komisija
	Predlog spremembe

	(b)	tobačni odpadek, dan v drobno prodajo, ki se lahko kadi in ni vključen v člen 3 in člen 4(1). Za namene tega člena so tobačni odpadki ostanki od tobačnih listov in stranski proizvodi, pridobljeni pri predelavi tobaka ali proizvodnji tobačnih izdelkov.
	(b)	tobačni odpadek, dan v drobno prodajo, ki se lahko kadi in ni vključen v člene 3(1), 4(1), 7(1) in 8. Za namene tega člena so tobačni odpadki ostanki od tobačnih listov in stranski proizvodi, pridobljeni pri predelavi tobaka ali proizvodnji tobačnih izdelkov.


Or. <Original>{EN}en</Original>
<TitreJust>Obrazložitev</TitreJust>
To je tehnično pojasnilo, ki določa, da se tobačni odpadki lahko štejejo za tobak za kajenje le, če ne spadajo v opredelitve cigaret, cigar/cigarilosov, tobaka za segrevanje ali drugih tobačnih izdelkov.
</Amend>
<Amend>Predlog spremembe		<NumAm>26</NumAm>
<DocAmend>Predlog direktive</DocAmend>
<Article>Člen 5 – odstavek 2 a (novo)</Article>
	

	Besedilo, ki ga predlaga Komisija
	Predlog spremembe

	
	2a.	Tobak za kajenje, ki se prodaja ali je namenjen prodaji za uporabo v vodni pipi za sproščanje emisij, ki se usmerijo skozi tekočino, preden jih uporabnik vdihne, se šteje za „tobak za vodno pipo“.


Or. <Original>{EN}en</Original>
<TitreJust>Obrazložitev</TitreJust>
The definition of ‘waterpipe tobacco’ has been revised and relocated. Specifically, the word “can” has been replaced with “sold or intended to be sold” to close an existing loophole explained below. Having ‘waterpipe tobacco’ as a separate category (Commission version) creates a potential issue: virtually all smoking tobacco could be classified as waterpipe tobacco whenever it is physically possible to use it in a waterpipe, regardless of the manufacturer’s intended purpose. Since the proposed minimum tax rate for waterpipe tobacco is lower than the rate for other smoking tobacco and for fine-cut tobacco for the rolling of cigarettes, this creates a significant risk for tax administrations. Manufacturers and importers could claim that their products “can” be used in a waterpipe — even when this is not their intended or primary use — and thereby qualify for the lower tax rate. Therefore, we adapted the definition and put waterpipe tobacco under ‘smoking tobacco´ to close this loophole.
</Amend>
<Amend>Predlog spremembe		<NumAm>27</NumAm>
<DocAmend>Predlog direktive</DocAmend>
<Article>Člen 6</Article>
	

	Besedilo, ki ga predlaga Komisija
	Predlog spremembe

	Člen 6
	črtano

	1.	Za namene te direktive „tobak za vodno pipo“ pomeni tobak, ki se lahko uporablja v vodni pipi za sproščanje emisij, ki se usmerijo skozi tekočino, preden jih uporabnik vdihne.
	

	2.	Izdelki, ki v celoti ali deloma vsebujejo snovi, ki niso tobak, sicer pa spadajo v opredelitev iz odstavka 1, se štejejo za tobak za vodno pipo.
	

	3.	Izdelki, ki spadajo v opredelitve iz odstavkov 1 in 2 tega člena ter iz člena 5 in se lahko uporabljajo v vodni pipi kot tobak za vodno pipo in kot tobak za kajenje, se štejejo za tobak za kajenje.
	

	4.	Izdelki, ki spadajo v opredelitve iz odstavkov 1 in 2 tega člena ter iz člena 7 in se lahko uporabljajo v vodni pipi kot tobak za vodno pipo in kot tobak za segrevanje, se štejejo za tobak za segrevanje.
	


Or. <Original>{EN}en</Original>
<TitreJust>Obrazložitev</TitreJust>
Glej obrazložitev k predlogu spremembe 16 (prestavljena in prilagojena opredelitev tobaka za vodno pipo).
</Amend>
<Amend>Predlog spremembe		<NumAm>28</NumAm>
<DocAmend>Predlog direktive</DocAmend>
<Article>Člen 7 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Za namene te direktive „tobak za segrevanje“ pomeni tobak, ki se segreva ali kako drugače aktivira s kemično reakcijo ali na drug način, da proizvede emisijo, ki vsebuje nikotin ali druge kemikalije ter je namenjena vdihavanju uporabnikov, vendar ne z vodno pipo iz člena 6(1).
	1.	Za namene te direktive „tobak za segrevanje“ pomeni tobak, ki se segreva ali kako drugače aktivira s kemično reakcijo ali na drug način, da proizvede emisijo, ki vsebuje nikotin ali druge kemikalije ter je namenjena vdihavanju uporabnikov, vendar ne z vodno pipo iz člena 5(2a).


Or. <Original>{EN}en</Original>
</Amend>
<Amend>Predlog spremembe		<NumAm>29</NumAm>
<DocAmend>Predlog direktive</DocAmend>
<Article>Člen 7 – odstavek 1 a (novo)</Article>
	

	Besedilo, ki ga predlaga Komisija
	Predlog spremembe

	
	1a.	Če je tobak za segrevanje obdavčen na kos v skladu s členom 20(1), točka (b), se kos tobaka za segrevanje iz odstavka 1 tega člena za namene trošarine šteje za dva kosa, če je vsebnost tobaka večja od 0,45 grama, vendar ne večja od 0,75 grama, za tri kose, če je vsebnost tobaka večja od 0,75 grama, vendar ne večja od 1,05 grama, in za en dodaten kos za vsakih 0,3 grama vsebnosti tobaka nad 1,05 grama.


Or. <Original>{EN}en</Original>
<TitreJust>Obrazložitev</TitreJust>
Želimo zagotoviti, da se nove najnižje stopnje trošarine ne bi zaobšle s povečanjem velikosti ali teže segrevanih tobačnih „palčk“ ali kosov, ki bi se še naprej obdavčevale kot en sam kos. Komisija je v oceni učinka navedla, da je povprečna teža segrevane tobačne palčke približno 0,3 g (stran 101), Zato smo določili ustrezne pragove, da bi zagotovili pravično obdavčitev morebitnih večjih palčk.
</Amend>
<Amend>Predlog spremembe		<NumAm>30</NumAm>
<DocAmend>Predlog direktive</DocAmend>
<Article>Člen 9 – odstavek 2</Article>
	

	Besedilo, ki ga predlaga Komisija
	Predlog spremembe

	2.	Za namene te direktive „elektronska cigareta“ pomeni izdelek, ki se lahko uporablja za vdihavanje hlapov skozi ustnik, ali kateri koli sestavni del tega izdelka, vključno s polnilom, rezervoarjem in napravo brez polnila ali rezervoarja, in ki se lahko po uporabi zavrže ali ponovno napolni s pomočjo posodice za ponovno polnjenje ali rezervoarja ali napolni s polnili za enkratno uporabo.
	2.	Za namene te direktive „elektronska cigareta“ pomeni izdelek, ki se lahko uporablja za vdihavanje hlapov, ali kateri koli sestavni del tega izdelka, ki se lahko po uporabi zavrže ali ponovno napolni.


Or. <Original>{EN}en</Original>
<TitreJust>Obrazložitev</TitreJust>
Cilj je zapolniti morebitno vrzel in čim bolj razširiti opredelitev.
</Amend>
<Amend>Predlog spremembe		<NumAm>31</NumAm>
<DocAmend>Predlog direktive</DocAmend>
<Article>Člen 10 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Za namene te direktive „nikotinske vrečke“ pomenijo izdelke, ki vsebujejo nikotin, so namenjeni oralni uporabi, pomešani z rastlinskimi vlakni ali enakovrednim substratom in predstavljeni v vrečkah ali poroznih vrečkah ali v enakovredni obliki ter ne vsebujejo tobaka.
	1.	Za namene te direktive „nikotinske vrečke“ pomenijo izdelke, ki vsebujejo nikotin, so namenjeni oralni uporabi in rastlinskimi vlakni ali enakovrednim substratom in predstavljeni v vrečkah ali poroznih vrečkah ali v enakovredni obliki ter ne vsebujejo tobaka.


Or. <Original>{EN}en</Original>
<TitreJust>Obrazložitev</TitreJust>
Tudi tukaj je cilj zapolniti morebitno vrzel. Teoretično bi lahko proizvajalec sestavine prodajal nemešane in potrošniku naročil, naj jih zmeša tik pred uporabo, s čimer bi se izognil ​​opredelitvi nikotinskih vrečk kot obdavčljivega izdelka. Zato predlagamo črtanje omembe mešanja.
</Amend>
<Amend>Predlog spremembe		<NumAm>32</NumAm>
<DocAmend>Predlog direktive</DocAmend>
<Article>Člen 12 – odstavek 2</Article>
	

	Besedilo, ki ga predlaga Komisija
	Predlog spremembe

	2.	Stopnja Unije, ki se uporablja za določitev najnižje davčne stopnje za izdelek, kakor je določena v členu 16, členu 20(2) in členu 22(2), se prilagodi tako, da se osnovni znesek v eurih poveča ali zmanjša za spremembo v odstotkih letne povprečne vrednosti skupnega harmoniziranega indeksa cen življenjskih potrebščin na ravni Unije, ki jo objavi Eurostat, v predhodnih treh koledarskih letih.
	2.	Stopnja Unije, ki se uporablja za določitev najnižje davčne stopnje za izdelek, kakor je določena v členu 16, členu 20(2) in členu 22(2), se prilagodi tako, da se osnovni znesek v eurih poveča ali zmanjša za spremembo v odstotkih letne povprečne vrednosti skupnega harmoniziranega indeksa cen življenjskih potrebščin brez energije in nepredelanih živil na ravni Unije, ki jo objavi Eurostat, v predhodnih treh koledarskih letih. Stopnja Unije, ki se uporablja za določitev najnižje davčne stopnje za izdelek, se prilagodi za največ 12 %.


Or. <Original>{EN}en</Original>
<TitreJust>Obrazložitev</TitreJust>
Za podrobnosti o osnovni inflaciji glej uvodno izjavo 13. Zgornja meja prilagoditve v višini 12 % je namenjena bolj predvidljivim in manj nestanovitnim prilagoditvam najnižjih stopenj.
</Amend>
<Amend>Predlog spremembe		<NumAm>33</NumAm>
<DocAmend>Predlog direktive</DocAmend>
<Article>Člen 12 – odstavek 3</Article>
	

	Besedilo, ki ga predlaga Komisija
	Predlog spremembe

	3.	Del najnižje stopnje, ki je izražen kot znesek za kilogram, za mililiter ali za določeno število kosov in se uporablja v državi članici, je vsota tretjine stopnje Unije za ustrezno kategorijo, pomnožene z indeksom ravni cen, deljenim s sto, in dveh tretjin stopnje Unije za ustrezno kategorijo. Indeks ravni cen pomeni indeks, ki ga objavi Eurostat in izraža raven cen v določeni državi članici za dejansko individualno porabo glede na tehtano povprečje Unije. Države članice uporabijo indeks ravni cen za leto pred letom prilagoditve.
	3.	Del najnižje stopnje, ki je izražen kot znesek za kilogram, za mililiter ali za določeno število kosov in se uporablja v državi članici, je vsota polovice stopnje Unije za ustrezno kategorijo, pomnožene z indeksom ravni cen, deljenim s sto, in polovice stopnje Unije za ustrezno kategorijo. Indeks ravni cen pomeni indeks, ki ga objavi Eurostat in izraža raven cen v določeni državi članici za dejansko individualno porabo glede na tehtano povprečje Unije. Države članice uporabijo indeks ravni cen za leto pred letom prilagoditve.


Or. <Original>{EN}en</Original>
<TitreJust>Obrazložitev</TitreJust>
Menimo, da je indeks ravni cen koristno orodje za pravičnejše najnižje stopnje v državah članicah z zelo različnimi gospodarskimi razmerami. Zato bi bilo treba utež indeksa ravni cen pri izračunu končne najnižje stopnje povečati z ene tretjine na polovico.
</Amend>
<Amend>Predlog spremembe		<NumAm>34</NumAm>
<DocAmend>Predlog direktive</DocAmend>
<Article>Člen 12 – odstavek 5</Article>
	

	Besedilo, ki ga predlaga Komisija
	Predlog spremembe

	5.	Na Komisijo se prenese pooblastilo za sprejemanje delegiranih aktov v skladu s členom 31 v zvezi s spremembo najnižjih stopenj Unije iz člena 16, člena 20(2) in člena 22(2) tako, da odražajo prilagoditev, izvedeno v skladu z odstavkom 2 tega člena.
	5.	Na Komisijo se prenese pooblastilo za sprejemanje delegiranih aktov vsako leto 28. februarja v skladu s členom 31 v zvezi s spremembo najnižjih stopenj Unije iz člena 16, člena 20(2) in člena 22(2) tako, da odražajo prilagoditev, izvedeno v skladu z odstavkom 2 tega člena. Države članice uporabljajo nove najnižje davčne stopnje od 1. januarja leta, ki sledi letu sprejetja zadevnega delegiranega akta.


Or. <Original>{EN}en</Original>
</Amend>
<Amend>Predlog spremembe		<NumAm>35</NumAm>
<DocAmend>Predlog direktive</DocAmend>
<Article>Člen 12 – odstavek 6</Article>
	

	Besedilo, ki ga predlaga Komisija
	Predlog spremembe

	6.	Odstavki 1 do 5 tega člena se ne uporabljajo za prehodna obdobja iz člena 20(4) in (5) ter člena 22(3) in (4).
	6.	Odstavek 2 se uporablja od 1. januarja 2036.


Or. <Original>{EN}en</Original>
<TitreJust>Obrazložitev</TitreJust>
Indeksacija najnižjih davčnih stopenj na ravni EU je popolnoma nov element, zaradi katerega bo direktiva kos izzivom prihodnosti, hkrati pa povečuje zapletenost za davčne organe držav članic. Zato smo se odločili, da bomo določbo o indeksaciji (odstavek 2) uporabili po koncu prehodnega obdobja in v naslednjih treh koledarskih letih.
</Amend>
<Amend>Predlog spremembe		<NumAm>36</NumAm>
<DocAmend>Predlog direktive</DocAmend>
<Article>Člen 16 – odstavek 1</Article>
	

	Besedilo, ki ga predlaga Komisija
	Predlog spremembe

	Skupna trošarina za cigarete znaša vsaj 63 % tehtane povprečne drobnoprodajne cene cigaret, sproščenih v porabo. Trošarina ne sme biti nižja od stopnje Unije v višini 215 EUR za 1 000 cigaret , prilagojene v skladu s členom 12, ne glede na tehtano povprečno drobnoprodajno ceno.
	Skupna trošarina za cigarete znaša vsaj 60 % tehtane povprečne drobnoprodajne cene cigaret, sproščenih v porabo. Trošarina ne sme biti nižja od stopnje Unije v višini 215 EUR za 1 000 cigaret , prilagojene v skladu s členom 12, ne glede na tehtano povprečno drobnoprodajno ceno.


Or. <Original>{EN}en</Original>
<TitreJust>Obrazložitev</TitreJust>
Nekatere države članice cilja 63 % ne morejo več doseči. Ker ni prehodnega obdobja za cigarete, je treba ta odstotek zmanjšati na 60 %.
</Amend>
<Amend>Predlog spremembe		<NumAm>37</NumAm>
<DocAmend>Predlog direktive</DocAmend>
<Article>Člen 16 – odstavek 2</Article>
	

	Besedilo, ki ga predlaga Komisija
	Predlog spremembe

	Vendar se za države članice, ki obračunavajo trošarino v vrednosti najmanj stopnje Unije v višini 274 EUR za 1 000 cigaret , prilagojene v skladu s členom 12, na podlagi tehtane povprečne drobnoprodajne cene, zahteva glede skupne trošarine v višini 63 % tehtane povprečne drobnoprodajne cene cigaret, sproščenih v porabo, iz prvega pododstavka tega člena ne uporablja.
	Vendar se za države članice, ki obračunavajo trošarino v vrednosti najmanj stopnje Unije v višini 274 EUR za 1 000 cigaret , prilagojene v skladu s členom 12, na podlagi tehtane povprečne drobnoprodajne cene, zahteva glede skupne trošarine v višini 60 % tehtane povprečne drobnoprodajne cene cigaret, sproščenih v porabo, iz prvega pododstavka tega člena ne uporablja.


Or. <Original>{EN}en</Original>
</Amend>
<Amend>Predlog spremembe		<NumAm>38</NumAm>
<DocAmend>Predlog direktive</DocAmend>
<Article>Člen 19 – odstavek 1 – točka a</Article>
	

	Besedilo, ki ga predlaga Komisija
	Predlog spremembe

	(a)	cigare
	(a)	cigare in cigarilosi;


Or. <Original>{EN}en</Original>
</Amend>
<Amend>Predlog spremembe		<NumAm>39</NumAm>
<DocAmend>Predlog direktive</DocAmend>
<Article>Člen 19 – odstavek 1 – točka b</Article>
	

	Besedilo, ki ga predlaga Komisija
	Predlog spremembe

	(b)	cigarilosi;
	črtano


Or. <Original>{EN}en</Original>
</Amend>
<Amend>Predlog spremembe		<NumAm>40</NumAm>
<DocAmend>Predlog direktive</DocAmend>
<Article>Člen 19 – odstavek 1 – točka c</Article>
	

	Besedilo, ki ga predlaga Komisija
	Predlog spremembe

	(c)	drobno rezani tobak za zvijanje cigaret;
	črtano


Or. <Original>{EN}en</Original>
</Amend>
<Amend>Predlog spremembe		<NumAm>41</NumAm>
<DocAmend>Predlog direktive</DocAmend>
<Article>Člen 19 – odstavek 1 – točka d</Article>
	

	Besedilo, ki ga predlaga Komisija
	Predlog spremembe

	(d)	drug tobak za kajenje;
	(d)	tobak za kajenje, vključno z:

	
	(i)	drobno rezanim tobakom za zvijanje cigaret;

	
	(ii)	tobakom za vodno pipo;

	
	(iii)	drugim tobakom za kajenje;


Or. <Original>{EN}en</Original>
</Amend>
<Amend>Predlog spremembe		<NumAm>42</NumAm>
<DocAmend>Predlog direktive</DocAmend>
<Article>Člen 19 – odstavek 1 – točka e</Article>
	

	Besedilo, ki ga predlaga Komisija
	Predlog spremembe

	(e)	tobak za vodno pipo;
	črtano


Or. <Original>{EN}en</Original>
</Amend>
<Amend>Predlog spremembe		<NumAm>43</NumAm>
<DocAmend>Predlog direktive</DocAmend>
<Article>Člen 20 – odstavek 2 – tabela</Article>
	Besedilo, ki ga predlaga Komisija

	(a)
	cigare 
	:
	 40 % drobnoprodajne cene, ki vključuje vse davke, ali stopnja Unije v višini 143 EUR za 1 000 kosov ali za kilogram , prilagojena v skladu s členom 12 ;

	(b) 
	 cigarilose 
	 : 
	 40 % drobnoprodajne cene, ki vključuje vse davke, ali stopnja Unije v višini 143 EUR za 1 000 kosov ali za kilogram , prilagojena v skladu s členom 12 ; 

	(c)
	drobno rezani tobak za zvijanje cigaret
	:
	 62 % tehtane povprečne drobnoprodajne cene drobno rezanega tobaka za zvijanje cigaret, sproščenega v porabo, ali stopnja Unije v višini 215 EUR za kilogram , prilagojena v skladu s členom 12 ;

	(d)
	drug tobak za kajenje
	:
	 50 % drobnoprodajne cene, ki vključuje vse davke, ali stopnja Unije v višini 143 EUR za kilogram, prilagojena v skladu s členom 12.

	 (e) 
	 tobak za vodno pipo 
	 : 
	 50 % drobnoprodajne cene, ki vključuje vse davke, ali stopnja Unije v višini 107 EUR za kilogram, prilagojena v skladu s členom 12; 

	 (f) 
	 tobak za segrevanje 
	 : 
	 55 % drobnoprodajne cene, ki vključuje vse davke, ali stopnja Unije v višini 108 EUR za 1 000 kosov, prilagojena v skladu s členom 12; 55 % drobnoprodajne cene, ki vključuje vse davke, ali stopnja Unije v višini 155 EUR za kilogram, prilagojena v skladu s členom 12; 

	 (g) 
	 drugi tobačni izdelki 
	 : 
	 50 % drobnoprodajne cene, ki vključuje vse davke, ali stopnja Unije v višini 143 EUR za kilogram, prilagojena v skladu s členom 12. 

	Predlog spremembe

	(a)
	cigare in cigarilosi
	:
	 15 % drobnoprodajne cene, ki vključuje vse davke, ali stopnja Unije v višini 54 EUR za 1 000 kosov ali za kilogram , prilagojena v skladu s členom 12;

	(d)
	tobak za kajenje
	
	

	(i)
	drobno rezani tobak za zvijanje cigaret
	:
	[bookmark: _Hlk203234326][bookmark: _Hlk203234328] 50 % tehtane povprečne drobnoprodajne cene drobno rezanega tobaka za zvijanje cigaret, sproščenega v porabo, ali stopnja Unije v višini 180 EUR za kilogram, prilagojena v skladu s členom 12;

	(ii) 
	tobak za vodno pipo 
	 : 
	33 % drobnoprodajne cene, ki vključuje vse davke, ali stopnja Unije v višini 80 EUR za kilogram, prilagojena v skladu s členom 12; 

	(iii)
	drug tobak za kajenje
	:
	[bookmark: _Hlk203234330][bookmark: _Hlk203234331]35 % drobnoprodajne cene, ki vključuje vse davke, ali stopnja Unije v višini 110 EUR za kilogram, prilagojena v skladu s členom 12.

	 (f) 
	 tobak za segrevanje 
	 : 
	 40 % drobnoprodajne cene, ki vključuje vse davke, ali stopnja Unije v višini 80 EUR za 1 000 kosov, prilagojena v skladu s členom 12; ali 40 % drobnoprodajne cene, ki vključuje vse davke, ali stopnja Unije v višini 260 EUR za kilogram, prilagojena v skladu s členom 12; 

	 (g) 
	 drugi tobačni izdelki 
	 : 
	 35 % drobnoprodajne cene, ki vključuje vse davke, ali stopnja Unije v višini 110 EUR za kilogram, prilagojena v skladu s členom 12. 


Or. <Original>{EN}en</Original>
</Amend>
<Amend>Predlog spremembe		<NumAm>44</NumAm>
<DocAmend>Predlog direktive</DocAmend>
<Article>Člen 20 – odstavek 4</Article>
	

	Besedilo, ki ga predlaga Komisija
	Predlog spremembe

	4.	Z odstopanjem od odstavka 2 države članice zagotovijo, da stopnje trošarine od 1. januarja 2028 do 31. decembra 2029 znašajo najmanj 12 EUR za 1 000 kosov ali za kilogram ali 5 % drobnoprodajne cene, ki vključuje vse davke, za cigare ali cigarilose, najmanj 22 EUR za kilogram ali 20 % drobnoprodajne cene, ki vključuje vse davke, za drug tobak za kajenje in tobak za vodno pipo, najmanj 88 EUR za 1 000 kosov ali 125 EUR za kilogram ali 45 % drobnoprodajne cene, ki vključuje vse davke, za tobak za segrevanje ter najmanj 0 EUR za kilogram ali 0 % drobnoprodajne cene, ki vključuje vse davke, za druge tobačne izdelke.
	4.	Z odstopanjem od odstavka 2 države članice zagotovijo, da stopnje trošarine od 1. januarja 2028 do 31. decembra 2030 znašajo najmanj 12 EUR za 1 000 kosov ali za kilogram ali 5 % drobnoprodajne cene, ki vključuje vse davke, za cigare in cigarilose, najmanj 22 EUR za kilogram ali 20 % drobnoprodajne cene, ki vključuje vse davke, za drug tobak za kajenje in tobak za vodno pipo, najmanj 58 EUR za 1 000 kosov ali 83 EUR za kilogram ali 20 % drobnoprodajne cene, ki vključuje vse davke, za tobak za segrevanje ter najmanj 0 EUR za kilogram ali 0 % drobnoprodajne cene, ki vključuje vse davke, za druge tobačne izdelke.


Or. <Original>{EN}en</Original>
<TitreJust>Obrazložitev</TitreJust>
Prehodno obdobje se podaljša za eno leto. Da bi dosegli želene končne stopnje za tobak za segrevanje, kot so določene v preglednici v členu 20(2), so bile stopnje, ki se uporabljajo v prehodnem obdobju, ustrezno prilagojene.
</Amend>
<Amend>Predlog spremembe		<NumAm>45</NumAm>
<DocAmend>Predlog direktive</DocAmend>
<Article>Člen 20 – odstavek 5</Article>
	

	Besedilo, ki ga predlaga Komisija
	Predlog spremembe

	5.	Z odstopanjem od odstavka 2 države članice zagotovijo, da stopnje trošarine od 1. januarja 2030 do 31. decembra 2031 znašajo najmanj 71,5 EUR za 1 000 kosov ali za kilogram ali 20 % drobnoprodajne cene, ki vključuje vse davke, za cigare ali cigarilose, najmanj 71,5 EUR za kilogram ali 25 % drobnoprodajne cene, ki vključuje vse davke, za drug tobak za kajenje, najmanj 54 EUR za kilogram ali 25 % drobnoprodajne cene, ki vključuje vse davke, za tobak za vodno pipo, najmanj 98 EUR za 1 000 kosov ali 140 EUR za kilogram ali 50 % drobnoprodajne cene, ki vključuje vse davke, za tobak za segrevanje ter najmanj 71,5 EUR za kilogram ali 25 % drobnoprodajne cene, ki vključuje vse davke, za druge tobačne izdelke.
	5.	Z odstopanjem od odstavka 2 države članice zagotovijo, da stopnje trošarine od 1. januarja 2031 do 31. decembra 2032 znašajo najmanj 24 EUR za 1 000 kosov ali za kilogram ali 10 % drobnoprodajne cene, ki vključuje vse davke, za cigare in cigarilose, najmanj 71,5 EUR za kilogram ali 25 % drobnoprodajne cene, ki vključuje vse davke, za drug tobak za kajenje, najmanj 54 EUR za kilogram ali 25 % drobnoprodajne cene, ki vključuje vse davke, za tobak za vodno pipo, najmanj 68 EUR za 1 000 kosov ali 97 EUR za kilogram ali 30 % drobnoprodajne cene, ki vključuje vse davke, za tobak za segrevanje ter najmanj 71,5 EUR za kilogram ali 25 % drobnoprodajne cene, ki vključuje vse davke, za druge tobačne izdelke.


Or. <Original>{EN}en</Original>
<TitreJust>Obrazložitev</TitreJust>
Prehodno obdobje se podaljša za eno leto. Da bi dosegli želene končne stopnje za cigare in cigarilose, kot so določene v preglednici v členu 20(2), so bile stopnje, ki se uporabljajo v prehodnem obdobju, ustrezno prilagojene.
</Amend>
<Amend>Predlog spremembe		<NumAm>46</NumAm>
<DocAmend>Predlog direktive</DocAmend>
<Article>Člen 22 – odstavek 1 – pododstavek 1 – točka a a (novo)</Article>
	

	Besedilo, ki ga predlaga Komisija
	Predlog spremembe

	
	(aa)	pri tekočinah za elektronske cigarete posebno dajatev, izraženo kot znesek na mililiter;


Or. <Original>{EN}en</Original>
<TitreJust>Obrazložitev</TitreJust>
Ta formulacija je bolj specifična in primernejša za tekočine za elektronske cigarete.
</Amend>
<Amend>Predlog spremembe		<NumAm>47</NumAm>
<DocAmend>Predlog direktive</DocAmend>
<Article>Člen 22 – odstavek 1 – pododstavek 1 – točka b</Article>
	

	Besedilo, ki ga predlaga Komisija
	Predlog spremembe

	(b)	specifična dajatev, izražena v znesku za kilogram;
	(b)	v primeru nikotinskih vrečk in drugih nikotinskih izdelkov specifična dajatev, izražena v znesku za kilogram ali za določeno število kosov;


Or. <Original>{EN}en</Original>
<TitreJust>Obrazložitev</TitreJust>
Cilj je uvesti pristop, prilagojen vsaki kategoriji izdelkov, in biti karseda specifičen.
</Amend>
<Amend>Predlog spremembe		<NumAm>48</NumAm>
<DocAmend>Predlog direktive</DocAmend>
<Article>Člen 22 – odstavek 1 – pododstavek 1 – točka c</Article>
	

	Besedilo, ki ga predlaga Komisija
	Predlog spremembe

	(c)	kombinacija obeh, ki združuje tako ad valorem kot specifični element.
	(c)	kombinacija (a) in (aa) oziroma (a) in (b), ki združuje tako ad valorem kot specifični element.


Or. <Original>{EN}en</Original>
<TitreJust>Obrazložitev</TitreJust>
Cilj je uvesti pristop, prilagojen vsaki kategoriji izdelkov, in biti karseda specifičen.
</Amend>
<Amend>Predlog spremembe		<NumAm>49</NumAm>
<DocAmend>Predlog direktive</DocAmend>
<Article>Člen 22 – odstavek 2 – uvodni del</Article>
	

	Besedilo, ki ga predlaga Komisija
	Predlog spremembe

	2.	Skupna trošarina za tekočine za elektronske cigarete, izražena v odstotku ali kot znesek za mililiter, je vsaj enaka stopnjam ali najnižjim zneskom, določenim za:
	2.	Skupna trošarina za tekočine za elektronske cigarete, ne glede na to, ali vsebujejo nikotin ali ne, izražena v odstotku ali kot znesek za mililiter, je vsaj enaka 40 % drobnoprodajne cene, ki vključuje vse davke, ali stopnjo Unije v višini 0,36 EUR na mililiter, prilagojeno v skladu s členom 12.


Or. <Original>{EN}en</Original>
<TitreJust>Obrazložitev</TitreJust>
Da bi bilo izvrševanje Direktive bolj izvedljivo za nacionalne davčne organe, smo se odločili uvesti enake ravni obdavčitve za tekočine za elektronske cigarete (vape) ne glede na vsebnost nikotina v tekočini. Davčnim in carinskim organom ne bi bilo treba preverjati vsebnosti nikotina, da bi lahko izpolnili svoje obveznosti.
</Amend>
<Amend>Predlog spremembe		<NumAm>50</NumAm>
<DocAmend>Predlog direktive</DocAmend>
<Article>Člen 22 – odstavek 2 – točka a</Article>
	

	Besedilo, ki ga predlaga Komisija
	Predlog spremembe

	(a)	tekočine, ki vsebujejo od 0 mg nikotina na mililiter do največ 15 mg nikotina na mililiter: 20 % drobnoprodajne cene, ki vključuje vse davke, ali stopnja Unije v višini 0,12 EUR za mililiter, prilagojena v skladu s členom 12;
	črtano


Or. <Original>{EN}en</Original>
</Amend>
<Amend>Predlog spremembe		<NumAm>51</NumAm>
<DocAmend>Predlog direktive</DocAmend>
<Article>Člen 22 – odstavek 2 – točka b</Article>
	

	Besedilo, ki ga predlaga Komisija
	Predlog spremembe

	(b)	tekočine, ki vsebujejo več kot 15 mg nikotina na mililiter: 40 % drobnoprodajne cene, ki vključuje vse davke, ali stopnja Unije v višini 0,36 EUR za mililiter, prilagojena v skladu s členom 12.
	črtano


Or. <Original>{EN}en</Original>
</Amend>
<Amend>Predlog spremembe		<NumAm>52</NumAm>
<DocAmend>Predlog direktive</DocAmend>
<Article>Člen 22 – odstavek 3 – pododstavek 2 – uvodni del</Article>
	

	Besedilo, ki ga predlaga Komisija
	Predlog spremembe

	Od 1. januarja 2030 je skupna trošarina, izražena v odstotku ali kot znesek za kilogram, vsaj enaka stopnjam ali najnižjim zneskom, določenim za:
	Od 1. januarja 2030 je skupna trošarina, izražena v odstotku, kot znesek za kilogram ali na določeno število kosov, vsaj enaka stopnjam ali najnižjim zneskom, določenim za:


Or. <Original>{EN}en</Original>
</Amend>
<Amend>Predlog spremembe		<NumAm>53</NumAm>
<DocAmend>Predlog direktive</DocAmend>
<Article>Člen 22 – odstavek 3 – pododstavek 2 – točka a</Article>
	

	Besedilo, ki ga predlaga Komisija
	Predlog spremembe

	(a)	nikotinske vrečke: 25 % drobnoprodajne cene, ki vključuje vse davke, ali stopnja Unije v višini 71,5 EUR za kilogram;
	(a)	nikotinske vrečke: 20 % drobnoprodajne cene, ki vključuje vse davke, ali stopnja Unije v višini 57 EUR za kilogram;


Or. <Original>{EN}en</Original>
<TitreJust>Obrazložitev</TitreJust>
Samo nekatere države članice so že uvedle trošarino za nikotinske vrečke. Zato je treba nekoliko zmanjšati hitrost njihovega obdavčevanja.
</Amend>
<Amend>Predlog spremembe		<NumAm>54</NumAm>
<DocAmend>Predlog direktive</DocAmend>
<Article>Člen 22 – odstavek 3 – pododstavek 2 – točka b</Article>
	

	Besedilo, ki ga predlaga Komisija
	Predlog spremembe

	(b)	druge nikotinske izdelke: 25 % drobnoprodajne cene, ki vključuje vse davke.
	(b)	druge nikotinske izdelke: 20 % drobnoprodajne cene, ki vključuje vse davke.


Or. <Original>{EN}en</Original>
</Amend>
<Amend>Predlog spremembe		<NumAm>55</NumAm>
<DocAmend>Predlog direktive</DocAmend>
<Article>Člen 22 – odstavek 4 – uvodni del</Article>
	

	Besedilo, ki ga predlaga Komisija
	Predlog spremembe

	4.	Od 1. januarja 2032 države članice iz tega člena, odstavek 3, prvi stavek, zagotovijo, da je skupna trošarina, izražena v odstotku ali kot znesek za kilogram, vsaj enaka stopnjam ali najnižjim zneskom, določenim za:
	4.	Od 1. januarja 2033 države članice iz tega člena, odstavek 3, prvi stavek, zagotovijo, da je skupna trošarina, izražena v odstotku, kot znesek za kilogram ali na določeno število kosov, vsaj enaka stopnjam ali najnižjim zneskom, določenim za:


Or. <Original>{EN}en</Original>
</Amend>
<Amend>Predlog spremembe		<NumAm>56</NumAm>
<DocAmend>Predlog direktive</DocAmend>
<Article>Člen 22 – odstavek 4 – točka a</Article>
	

	Besedilo, ki ga predlaga Komisija
	Predlog spremembe

	(a)	nikotinske vrečke: 50 % drobnoprodajne cene, ki vključuje vse davke, ali stopnja Unije v višini 143 EUR za kilogram, prilagojena v skladu s členom 12;
	(a)	nikotinske vrečke: 35 % drobnoprodajne cene, ki vključuje vse davke, ali stopnja Unije v višini 100 EUR za kilogram, prilagojena v skladu s členom 12;


Or. <Original>{EN}en</Original>
<TitreJust>Obrazložitev</TitreJust>
Samo nekatere države članice so že uvedle trošarino za nikotinske vrečke. Poleg tega Komisija v svoji oceni učinka sama navaja, da bi predlagane stopnje za nikotinske vrečke lahko povzročile „zlom trga“ v nekaterih državah članicah (stran 103). Zato morajo končne najnižje stopnje ostati izvedljive in bolj realistične.
</Amend>
<Amend>Predlog spremembe		<NumAm>57</NumAm>
<DocAmend>Predlog direktive</DocAmend>
<Article>Člen 22 – odstavek 4 – točka b</Article>
	

	Besedilo, ki ga predlaga Komisija
	Predlog spremembe

	(b)	druge nikotinske izdelke: 50 % drobnoprodajne cene, ki vključuje vse davke.
	(b)	druge nikotinske izdelke: 35 % drobnoprodajne cene, ki vključuje vse davke.


Or. <Original>{EN}en</Original>
</Amend>
<Amend>Predlog spremembe		<NumAm>58</NumAm>
<DocAmend>Predlog direktive</DocAmend>
<Article>Člen 26 – odstavek 2 – pododstavek 1 – točka a a (novo)</Article>
	

	Besedilo, ki ga predlaga Komisija
	Predlog spremembe

	
	(aa)	tobačni in s tobakom povezani izdelki, ki so uničeni pod upravnim nadzorom;


Or. <Original>{EN}en</Original>
<TitreJust>Obrazložitev</TitreJust>
To je zelo tehničen dodatek, ki obravnava primere, ko države članice spremenijo trošarine na izdelke z davčnimi znamkami (npr. cigarete). V takih primerih izdelki z davčno znamko, ki odraža prejšnjo (nižjo) trošarinsko stopnjo, po koncu prehodnega obdobja ne smejo ostati v obtoku. Zato so imetniki trošarinskih skladišč in drugi zadevni gospodarski subjekti upravičeni do vračila že plačane trošarine, če se proizvodi umaknejo s trga in uničijo pod nadzorom pristojnih organov.
</Amend>
<Amend>Predlog spremembe		<NumAm>59</NumAm>
<DocAmend>Predlog direktive</DocAmend>
<Article>Člen 28 – odstavek 1 – pododstavek 3</Article>
	

	Besedilo, ki ga predlaga Komisija
	Predlog spremembe

	Države članice Komisiji na zahtevo predložijo razpoložljive podatke, potrebne za pripravo poročila, vključno s podatki, potrebnimi za primerjavo zneska pobrane trošarine in zneska dolgovane trošarine za vsako leto na njihovem ozemlju.
	Države članice Komisiji na zahtevo predložijo razpoložljive podatke, potrebne za pripravo poročila.


Or. <Original>{EN}en</Original>
<TitreJust>Obrazložitev</TitreJust>
Menimo, da ima Komisija dovolj strokovnega znanja in virov, da lahko sama zbira te informacije. Poleg tega Sodišče meni, da Komisija teh informacij ne potrebuje za pripravo ustreznega poročila.
</Amend>
<Amend>Predlog spremembe		<NumAm>60</NumAm>
<DocAmend>Predlog direktive</DocAmend>
<Article>Člen 28 – odstavek 4</Article>
	

	Besedilo, ki ga predlaga Komisija
	Predlog spremembe

	4.	Najnižje stopnje za nove tobačne in nikotinske izdelke bi bilo treba določiti s ciljem zmanjšanja obstoječih razlik v obdavčenju ob upoštevanju sedanjega in prihodnjega razvoja trga. Komisija to direktivo brez nepotrebnega odlašanja pregleda ob upoštevanju prihodnje revizije Direktive 2014/40/EU (direktiva o tobačnih izdelkih) in razmisli o morebitnem izenačenju stopenj obdavčenja za različne kategorije izdelkov z zvišanjem najnižjih stopenj obdavčenja tobaka za segrevanje in s tobakom povezanih izdelkov iz člena 20(2), točka (f), oziroma člena 22.
	črtano


Or. <Original>{EN}en</Original>
<TitreJust>Obrazložitev</TitreJust>
Menimo, da v sedanji prenovitvi ni smiselno predpostavljati, katere odločitve bi morala Komisija sprejeti v prihodnosti. Poleg tega ni jasno, zakaj je izravnava ravni obdavčitve za različne kategorije izdelkov sploh potrebna in zaželena.
</Amend>
<Amend>Predlog spremembe		<NumAm>61</NumAm>
<DocAmend>Predlog direktive</DocAmend>
<Article>Člen 28 a (novo)</Article>
	

	Besedilo, ki ga predlaga Komisija
	Predlog spremembe

	
	Člen 28a

	
	Komisija do ... [dve leti po začetku veljavnosti te direktive] oceni učinek novih najnižjih stopenj trošarin, ki se uporabljajo za cigare in cigarilose, na MSP, proizvajalce v družinski lasti, regionalno zaposlovanje, dobavne verige in vzorce nadomeščanja. Kadar ocena pokaže nesorazmerne učinke na MSP, proizvajalce v družinski lasti ali regionalno zaposlovanje, Komisija predloži zakonodajni predlog za prilagoditev veljavnih najnižjih stopenj ali strukture teh stopenj, da se zagotovi sorazmernost in ohrani ustrezna razlika v primerjavi s cigaretami.


Or. <Original>{EN}en</Original>
</Amend></RepeatBlock-Amend>

[bookmark: _Toc225263132]OBRAZLOŽITEV
Namen prenovitve direktive o obdavčitvi tobačnih izdelkov je posodobiti pravila o obdavčitvi tobaka glede najnižjih stopenj trošarine in vključiti nove, s tobakom povezane izdelke, ki so se pojavili od zadnjega pregleda direktive o obdavčitvi tobačnih izdelkov. Glede na dvojni cilj – zagotavljanje pravilnega delovanja notranjega trga in visoke ravni varovanja zdravja – je treba najti ambiciozno, vendar hkrati izvedljivo in realistično ravnovesje. Poročevalec seveda razume, da je treba pregledati pravila o obdavčitvi tobaka v EU, saj minimalne stopnje zaradi rasti plač in inflacije postajajo zastarele, na trg so prišli novi izdelki, prav tako pa je zaželena določena raven harmonizacije med državami članicami EU. Poleg tega lahko obdavčitev tobaka vpliva na javno zdravje.
Bistveno pa je, da se vzpostavi pravo ravnovesje. Zvišanje najnižjih stopenj obdavčitve je treba izvesti previdno in premišljeno in pri tem upoštevati vse možne učinke na potrošnike, nacionalne davčne organe in trg tobačnih izdelkov. Učinkovitost trošarin ni odvisna le od ravni najnižjih stopenj, temveč tudi od hitrosti, strukture in predvidljivosti njihovega izvajanja. Zelo nenadne ali toge prilagoditve lahko izkrivljajo zakonite trge in povečajo spodbude za nezakonito trgovino, s čimer ogrožajo tako cilje pobiranja davkov kot tudi cilje izvrševanja. Zato poročevalec predlaga bolj postopno in pragmatično zvišanje najnižjih stopenj.
Osrednji vidik poročila je različna obravnava izdelkov na podlagi njihovih značilnosti, zdravstvenih tveganj in vzorcev uporabe. Predlog Komisije upošteva raznolikost tobačnih in nikotinskih izdelkov ter uvaja posebne davčne strukture za posamezne kategorije. Poročevalec podpira takšno razlikovanje in meni, da je treba vedno upoštevati posebnosti različnih tobačnih izdelkov.
Poročilo obravnava tudi ravnovesje med cilji javnega zdravja in fiskalno strukturo. Obstajajo dokazi, da lahko nekateri negorljivi izdelki pomenijo manjše tveganje kot običajne cigarete in lahko prispevajo k zmanjšanju porabe najbolj škodljivih izdelkov. Poročevalec zato meni, da bi se morala politika trošarin izogibati enotnemu pristopu in bi morala ustrezno odražati relativne profile tveganja.
Komisija je v direktivo o obdavčitvi tobačnih izdelkov uvedla dva nova mehanizma: indeksacijo najnižjih stopenj, ki se izvede vsaka tri leta, in indeks ravni cen. Poročevalec meni, da sta obe orodji koristni za to, da bo direktiva primerna za prihodnost. Poleg tega je bilo orodje za indeksacijo prilagojeno tako, da je omejeno na osnovno inflacijo in uvedena zgornja meja 12 % za največjo prilagoditev za izboljšanje predvidljivosti. Indeks ravni cen zagotavlja pravičnejšo določitev najnižjih stopenj na podlagi tega, kako visoka je splošna raven cen v posamezni državi članici. Poročevalec se strinja s tem pristopom in je zaključil, da bi bilo treba utež indeksa ravni cen pri izračunu končne najnižje stopnje povečati z ene tretjine na polovico.
Na koncu je v poročilu poudarjena vloga prehodnih obdobij, da se olajša nemoteno izvajanje novega pravnega okvira. Prehodne ureditve državam članicam in udeležencem na trgu omogočajo, da se postopno prilagodijo višjim najnižjim stopnjam, s čimer se omeji tveganje izkrivljanja trga in povečanja nezakonite trgovine. Zato se je poročevalec odločil, da prehodno obdobje podaljša za eno leto do konca leta 2032.
Na podlagi tega so v poročilu predlagane usmerjene prilagoditve, katerih cilj je okrepiti sorazmernost, skladnost in praktično učinkovitost predloga Komisije, hkrati pa v celoti spoštovati njegove glavne cilje.

<FootprintIntro>Poročevalec v skladu s členom 8 Priloge I Poslovnika izjavlja, da je v svoje poročilo vključil prispevke k zadevam, ki se nanašajo na temo dokumenta, ki jih je med pripravo osnutka poročila prejel od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:2], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [2:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	Tobacco Europe AISBL, reg. number: 1496873833-97

	European Cigar Manufacturers Association, reg. number: 92802501097-37

	European Commission

	Smoke Free Partnership, reg. number: 6403725595-50

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi

	Jih ni.



Priprava tega seznama je v izključni pristojnosti poročevalca.
Če so na seznamu navedene fizične osebe z imenom ali njihovo funkcijo ali z obema, poročevalec izjavlja, da je zadevne fizične osebe seznanil z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

<Date>{11/12/2025}11.12.2025</Date>
Aurore Lalucq
predsednica
Odbor za ekonomske in monetarne zadeve
BRUSELJ
Zadeva:	<Titre>Mnenje o predlogu direktive Sveta o strukturi in stopnji trošarine, ki velja za tobak in s tobakom povezane izdelke</Titre> <DocRef>(COM(2025)0580 – C10‑0207/2025 – 2025/0580(CNS))</DocRef>
Spoštovana gospa predsednica
Odbor za pravne zadeve je ta predlog preučil na podlagi člena 113 Poslovnika Parlamenta, ki govori o prenovitvi zakonodajnih aktov.
Odstavek 3 tega člena se glasi: 
„Če odbor, pristojen za pravne zadeve, meni, da predlog ne vsebuje vsebinskih sprememb, razen tistih, ki so bile označene kot take, o tem obvesti vsebinsko pristojni odbor.
V tem primeru so, poleg pogojev iz členov 187 in 188, v vsebinsko pristojnem odboru predlogi sprememb dopustni le, če zadevajo tiste dele predloga, ki vsebujejo spremembe.
Predloge sprememb delov predloga, ki so nespremenjeni, vseeno lahko izjemoma in posamično sprejme predsednik vsebinsko pristojnega odbora, če meni, da je to potrebno zaradi nujne notranje skladnosti besedila ali zaradi povezanosti predlogov sprememb z drugimi dopustnimi predlogi sprememb. Taki razlogi morajo biti navedeni v pisni obrazložitvi predlogov sprememb.“
Odbor za pravne zadeve v skladu s priloženim mnenjem posvetovalne delovne skupine, ki jo sestavljajo pravne službe Parlamenta, Sveta in Komisije, ki je preučila predlagano prenovljeno različico, in v skladu s priporočili poročevalca meni, da zadevni predlog ne predvideva bistvenih sprememb, razen tistih, ki so v njem opredeljene kot take, in da je ta predlog, kar zadeva kodifikacijo nespremenjenih določb prejšnjega akta skupaj z njihovimi spremembami, zgolj kodifikacija obstoječega besedila brez vsebinskih sprememb.
Odbor za pravne zadeve je zadevo obravnaval na seji 3. decembra 2025 in zgoraj navedeni sklep soglasno sprejel[footnoteRef:3].  [3:  Pri končnem glasovanju so bili navzoči: Ilhan Kjučuk (Ilhan Kyuchyuk) (predsednik), Marion Walsmann (podpredsednica), Mario Mantovani (podpredsednik), Lara Wolters (podpredsednica), Maravillas Abadía Jover, Pascal Canfin, José Cepeda, Ton Diepeveen, Mario Furore, Mary Khan, Sergey Lagodinsky, Ilija Lazarov (za Emila Radeva v skladu s členom 216(7) Poslovnika), Lukas Mandl, Arkadiusz Mularczyk, Piera Pascale, Kira Marie Peter-Hansen, Gheorghe Piperea, René Repasi, Krzysztof Śmiszek, Adrián Vázquez Lázara, Axel Voss, Michał Wawrykiewicz, Dainius Žalimas, Alessandro Zan.] 

Lep pozdrav
Ilhan Kjučuk (Ilhan Kyuchyuk)
Priloga: Mnenje posvetovalne delovne skupine

POSVETOVALNA DELOVNA SKUPINA
PRAVNIH SLUŽB


V Bruslju, 6. oktobra 2025
MNENJE
	ZA 	EVROPSKI PARLAMENT
		SVET
		KOMISIJO
Predlog direktive Sveta o strukturi in stopnji trošarine, ki velja za tobak in s tobakom povezane izdelke
COM(2025)0580 z dne 16. 7. 2025 – 2025/0580(CNS)


Posvetovalna delovna skupina, sestavljena iz osebja pravnih služb Evropskega parlamenta, Sveta in Komisije, se je na podlagi Medinstitucionalnega sporazuma z dne 28. novembra 2001 o bolj razčlenjenem pristopu k tehniki prenavljanja pravnih aktov in zlasti točke 9 sestala 24. septembra 2025, da bi preučila omenjeni predlog Komisije. 

Posvetovalna delovna skupina je na tej seji[footnoteRef:4] po preučitvi predloga direktive Sveta o prenovitvi Direktive Sveta 2011/64/EU z dne 21. junija 2011 o strukturi in stopnjah trošarine, ki velja za tobačne izdelke, soglasno sklenila, da predlog ne vsebuje vsebinskih sprememb, razen tistih, ki so opredeljene kot take. Skupina je v zvezi s kodifikacijo nespremenjenih določb prejšnjega akta skupaj z njihovimi spremembami tudi sklenila, da predlog Komisije vsebuje zgolj kodifikacijo obstoječega pravnega besedila brez vsebinskih sprememb. [4:  	Posvetovalna delovna skupina je delala na podlagi angleške različice predloga, ki je izvirna različica obravnavanega besedila.] 







F. DREXLER		 	E. FINNEGAN		D. CALLEJA CRESPO
pravni svetovalec		pravna svetovalka		generalni direktor

